**МОДЕЛ УГОВОРА O ЈАВНОЈ НАБАВЦИ УСЛУГЕ ТЕЛЕФОНИЈЕ И ИНТЕРНЕТА, БРОЈ ЈН 11/25, ПАРТИЈА БР.1 – МОБИЛНА ТЕЛЕФОНИЈА**

Закључен у Аранђеловцу, између:

1. Општинске управе општине Аранђеловац, са седиштем у Аранђеловцу, Венац Слободе 10, ПИБ:101486788, матични број 07184549, коју заступа руководилац одељења за инвеситиције и јавне набавке Ранка Фуртула, у даљем тексту Наручилац,

2.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, са седиштем у \_\_\_\_\_\_\_\_\_\_\_\_\_\_\_\_\_\_\_\_\_\_\_, улица \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, ПИБ \_\_\_\_\_\_\_\_\_\_\_\_\_\_\_\_\_\_\_\_\_\_\_, матични број \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, рачун бр. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ отворен код пословне банке \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, које заступа \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, у даљем тексту Извршилац, *који наступа са \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ као чланом групе , ПИБ \_\_\_\_\_\_\_\_\_\_\_\_, матични број \_\_\_\_\_\_\_\_\_\_\_\_\_\_\_\_.*

**Уговорне стране сагласно констатују:**

*-* да је наручилац, на основу Закона о јавним набавкама („Сл. гласник РС” бр. 91/2019 и 92/2023) и подзаконских аката којима се уређује поступак јавне набавке, спровео поступак јавне набавке услуге телефоније и интернета, Партија бр.1 – Мобилна телефонија, под редним бројем ЈН 11/25 и да је донео одлуку о додели уговора број \*\*\*\*\*\*\*\* од \*\*\*.\*\*\*\*\*.2025. године на основу које се уговор о набавци услуге телефоније и интернета, партија бр.1 – мобилна телефонија, додељује Извршиоцу.

*-* да је Извршилац доставио понуду путем Портала јавних набавки, а која чини саставни део овог уговора.

- да понуда Извршиоца у потпуности одговара техничкој спецификацији услуга из конкурсне документације.

**Члан 1.**

Уговорне стране констатују да је Наручилац спровео поступак јавне набавке ЈН 11/25 и изабрао Извршиоца као најповољнијег понуђача за набавку услуга мобилне телефоније.

**Члан 2.**

Предмет уговора је регулисање међусобних права и обавеза у вези са пружањем услуга мобилне телефоније, за потребе Наручиоца.

Предметне услуге пружају се у свему у складу са понудом понуђача која је достављена путем Портала јавних набавки и техничким захтевима Наручиоца.

**Члан 3.**

Наручилац може захтевати максималну дозвољену потрошњу по појединачном кориснику, тако да Извршилац има обавезу блокирања одлазних позива сваком појединачном кориснику, у тренутку достизања лимита.

**Члан 4.**

За остале услуге које нису наведене у Обрасцу структуре понуђене цене примењиваће се цене из важећег ценовника Извршиоца.

Месечни износи рачуна ће се обрачунавати према стварно оствареном саобраћају у складу са ценама које су исказане у обрасцу структуре понуђене цене и важећим ценовнику Извршиоца за остале услуге.

Извршилац услуга се обавезује да приликом испостављања фактуре Наручиоцу у истој наведе јединичне цене свих услуга и врсту свих извршених услуга.

Цене услуга су фиксне и непроменљиве до коначног извршења Уговора.

**Члан 5.**

Уговор се закључује на одређено време, на период од дана закључења уговора до утрошка обезбеђених средстава у износу од 2.916.666,67 динара без ПДВ-а, односно 3.500.000,00 динара са ПДВ-ом,а најкасније у временски ограниченом року до 31.03.2027. године.

Вредност уговора по годинама:

- у 2025. години износ од 916.666,67 РСД без ПДВ-а, односно 1.100.000,00 динара са ПДВ-ом;

- у 2026. години износ од 1.458.333,33 РСД без ПДВ-а, односно 1.750.000,00 динара са ПДВ-ом;

- у 2027. години износ од 541.666,67 РСД без ПДВ-а, односно 650.000,00 динара са ПДВ-ом;

Сва плаћања Наручиоца по основу овог уговора могу се вршити искључиво до износа из става 1. овог члана.

Обавезе које доспевају на плаћање у 2026. години и у 2027. години биће реализоване највише до износа средстава који ће бити одобрен у тим буџетским годинама за ту намеру.

**Члан 6.**

Наручилац се обавезује да Извршиоцу плаћање врши у року од 45 (четрдесетпет) дана од дана пријема исправне фактуре.

**Члан 7.**

Извршилац се нарочито, обавезује да у вршењу послова на пружању предметних услуга у свему поступа у складу са одредбама чланова 124-130 Закона о електронским комуникацијама ("Сл. гласник РС" број 44/2010, 60/2013 - Одлука Уставног суда и 62/2014 и 95/2018 – др. закон), а који се између осталог, односе и на тајност електронских комуникација.

**Члан 8.**

Извршилац се обавезује да, за време трајања уговора, обезбеди доступност Корисничког сервиса у циљу пружања бесплатне неопходне помоћи појединачним корисницима, унутар групе Наручиоца, која се пружа 24 сата дневно, 7 дана у недељи.

**Члан 9.**

Цене из понуде се не могу мењати за све време трајања Уговора и не може се мењати ни из каквог разлога.

**Члан 10.**

Извршилац је обавезан да врши сталну контролу квалитета уговорених услуга мобилне телефоније и да у том смислу одреди координатора за стални контакт са представницима наручиоца.

Целокупна комуникација уговорних страна у вези примене одредби овог уговора вршиће се преко контакт особа.

Уговорне стране су дужне да, непосредно по потписивању овог уговора, размене писана обавештења која ће садржати податке о контакт особама, бројевима мобилних телефона, бројевима телефакса и електронским адресама контакт особа преко којих се остварује комуникација, у вези примене одредби овог уговора.

**Члан 11.**

Наручилац има право рекламације на квалитет извршене услуге, а све у складу са чланом 113. Закона о електронским комуникацијама ("Сл. гласник РС" број 44/2010, 60/2013 - Одлука Уставног суда и 62/2014 и 95/2018 – др. закон).

**Члан 12.**

Наручилац има право на рекламацију испоручених мобилних апарата одмах након пријема и детаљног прегледа, а у случају скривених мана одмах након сазнања за скривену ману. Извршилац је дужан да одговор по рекламацији у року од 15 (петнаест) дана, а уколико недостатак буде такав да се не може отклонити или да квар оставља трајне последице, Извршилац је дужан да замени неисправне уређаје новим исправним.

**Члан 13.**

Извршилац се обавезује да при потписивању овог уговора преда регистровану бланко сопствену меницу, картон депонованих потписа и менично овлашћење за добро извршење посла у уговореном року, у износу од 10 % од укупне вредности уговора без ПДВ-а, у корист Наручиоца, која треба да буде са клаузулом „без протеста” , роком доспећа „по виђењу” и роком важења пет дана дужим од дана истека рока на који је закључен уговор**.**

**Члан 14.**

Овај уговор је ограниченог временског трајања и закључује се до 31.03.2027. године.

Утрошком износа средства која је за намене услуга мобилне телефоније планирана из члана 5. став 1. Уговора, исти аутоматски престаје да важи и пре истека периода на који је закључен, о чему ће Наручилац у писаној форми обавестити Извршиоца.

Након истека рока на који је уговор закључен, уговор престаје да производи правно дејство.

Уколико уговор не буде реализован до његове вредности из члана 5. став 1. овог Уговора, Извршилац нема право да тражи испуњење уговора.

**Члан 15.**

Свака уговорна страна може отказати Уговор са отказним роком од 30 (тридесет) календарских дана од дана достављања писменог обавештења о отказу.

Уколико једна од уговорних страна не извршава обавезе или ако их не извршава на уговорени начин и у уговореним роковима, друга уговорна страна има право да једнострано раскине уговор због неиспуњења на начин одређен Законом којим се регулишу облигациони односи.

**Члан 16.**

Измене и допуне овог Уговора се могу вршити само путем Анекса, потписаног од стране овлашћених лица уговорних страна.

**Члан 17.**

На сва питања која нису регулисана овим Уговором примењиваће се одредбе Закона о облигационим односима, Закон о електронским комуникацијама и и остали релавантни позитивно правни прописи који регулишу ову област.

**Члан 18.**

Уговор ступа на снагу даном потписивања од стране овлашћених представника уговорних страна.

**Члан 19.**

Уговор је сачињен у 6 ( шест ) истоветних промерака, од којих су по 3 ( три ) за сваку уговорну страну.

ЗА ИЗВРШИОЦА: ЗА НАРУЧИОЦА

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \*\*\*\*\*\*\*\*\*\*\*\*\*\*\*\*\*\*\*\*\*\*

Ранка Фуртула

***Напомена: Модел уговора није потребно потписивати и печатирати.***

***Модел уговора понуђач није у обавези да доставља у оквиру своје е-понуде.***

***Модели уговора служе да се понуђачи упознају са уговором који ће бити закључени са најповољнијим понуђачем и понуђачи подношењем понуде се саглашавају да прихватају модел уговора.***